Document ID: /roh_data/filtered/fineweb-2-filterrobots_roh.jsonl.gz/22054

Davent dad immediat pon puspè dapli persunas studegiar inschigneria da medias (media engineering / multimedia production, MMP) a la Scola auta spezialisada dal Grischun. La regenza ha abolì la restricziun d'admissiun per il studi.
Uschia pon quest atun cumenzar var 30 studentas e students il studi da bachelor. Las bunas experientschas cun emprender a distanza durant la pandemia lubeschian d'abolir la restricziun, scriva la regenza.
Dapi il prim da settember 2018 valeva ina restricziun d'admissiun da 99 studentas e students per onn da studi.